Монгол Улсын Их хурлын Хууль зүйн

байнгын хорооны 2021 оны 06 дугаар

тогтоолын хоёрдугаар хавсралт

**НЭР ДЭВШИХ ТУХАЙ ХҮСЭЛТ**

**НЭГ. ХҮСЭЛТ ГАРГАГЧИЙН ТОВЧ ТАНИЛЦУУЛГА**

|  |  |
| --- | --- |
| **1.1.** | **Эцэг эхийн нэр:** НЯМСҮРЭН  **Ургийн овог:** БОРЖИГОН  **Нэр:** МӨНГӨНЦЭЦЭГ  **Хүйс:** Эм |
| **1.2.** | **Нэр дэвших тухай хүсэлт гаргаж буй албан тушаал**  ШҮҮХИЙН ЕРӨНХИЙ ЗӨВЛӨЛИЙН ШҮҮГЧ БУС ГИШҮҮН |
| **1.3.** | **Иргэний харьяалал**  **Монгол Улсын иргэн мөн эсэх**  ТИЙМ |
| **1.4.** | **Насны дээд хязгаар**  **Төрийн алба хаах насны дээд хязгаарт хүрсэн үү**  ҮГҮЙ |
| **1.5.** | **Улс төрийн болон намын удирдах албан тушаал**  **Сүүлийн 5 жил улс төрийн албан тушаал болон улс төрийн намын удирдах албан тушаал эрхэлж байгаа юу, эсхүл эрхэлж байсан уу**  ҮГҮЙ |
| **1.6.** | **Шүүгчийн албан тушаал**  **Шүүгчээр ажиллаж байгаа юу, эсхүл ажиллаж байсан уу**  ҮГҮЙ |
| **1.7.** | **Шүүхийн ерөнхий зөвлөлийн гишүүн**  **Шүүхийн ерөнхий зөвлөлийн гишүүнээр ажиллаж байгаа юу, эсхүл ажиллаж байсан уу**  ҮГҮЙ |
| **1.8.** | **Шүүхийн сахилгын хорооны гишүүн**  **Шүүхийн сахилгын хорооны гишүүнээр ажиллаж байгаа юу, эсхүл ажиллаж байсан уу**  ҮГҮЙ |
| **1.9.** | **Шүүхийн захиргааны байгууллагын ажилтан**  **Шүүхийн захиргааны байгууллагын ажилтны ажил, албан тушаал эрхэлж байгаа юу, эсхүл эрхэлж байсан уу**  **Тийм**   * Улсын дээд шүүх, Практик судлалын хэлтсийн дарга 2018.12.28- одоог хүртэл * Улсын Дээд шүүх, Практик судлалын хэлтсийн эрх зүйн онол, арга зүй хариуцсан референт 2018.10.01- 2019.12.28 * Улсын Дээд шүүх, Практик судлалын хэлтсийн иргэний хэргийн хууль тогтоомж, практик ажил хариуцсан шинжээч 2013.07.10-2018.10.01 * Улсын дээд шүүх, Судалгааны төвийн иргэний хэрэг хянан шийдвэрлэх ажиллагааны судалгаа хариуцсан шинжээч 2008.06.15- 2013.07.10 |
| **1.10.** | **Хуульч**  **Хуульчийн мэргэжлийн үйл ажиллагаа эрхлэх зөвшөөрөлтэй юу, эсхүл ийм зөвшөөрөлтэй байсан уу**  ТИЙМ  Хуульчийн мэргэжлийн үйл ажиллагаа эрхлэх зөвшөөрөл   * Хууль зүйн сайдын 2004.09.22-ны өдрийн тушаалаар 1934 тоот гэрчилгээ * Хууль зүйн сайдын 2013.07.08-ны өдрийн А/147 тушаал, Монголын хуульчдын холбооны 2014.07.07 –ны өдрийн 1970 тоот гэрчилгээ |
| **1.11.** | **Өмгөөлөгч**  **Өмгөөллийн үйл ажиллагаа эрхлэх эрхтэй юу, эсхүл ийм эрхтэй байсан уу**  ТИЙМ  Хууль зүйн сайдын 2003 оны 4 сарын 16-ны өдрөөс 672 тоот өмгөөллийн үйл ажиллагаа эрхлэх тусгай зөвшөөрлийг авсан |
| **1.12.** | **Прокурор**  **Прокурорын албан тушаал эрхэлж байгаа юу, эсхүл байсан уу**  ҮГҮЙ |
| **1.13.** | **Эрүүгийн хариуцлага**  **Эрүүгийн хариуцлага хүлээж байсан уу**  ҮГҮЙ |
| **1.14.** | **Сахилгын шийтгэл**  **Сахилгын шийтгэлээр ажлаас халагдаж эсхүл огцорч байсан уу**  ҮГҮЙ |

**Хоёр. Хийх ажил, нэр дэвшсэн үндэслэлээ бичсэн тайлбар**

|  |  |
| --- | --- |
| **2.1.** | **Шүүхийн Ерөнхий зөвлөлийн гишүүний хувьд хийх ажил, уг албан тушаалд нэр дэвшсэн үндэслэлээ тайлбарлаж, тодорхой ойлгомжтой бичнэ** |
|  | **Үндэслэл**  Монгол Улсад шүүх засаглалыг баталгаатай тогтоож,хөгжүүлэх, шүүх эрх мэдлийг баттай хэрэгжүүлж, бэхжүүлэх, шүүхийн шинэчлэлийг тууштай үргэлжлүүлж,гүнзгийрүүлэх, шүүгчийн хараат бус, шүүхийн бие даасан байдлыг найдвартай хангаж, хамгаалах, шүүхийн захиргааг хариуцлагатай төлөвшүүлж, сайжруулах эрхэм үйлст мэдлэг боловсрол, ур чадвар, арга туршлагаа харамгүй зориулж, өөрийн өчүүхэн хувь нэмрээ оруулах чин хүсэлдээ хөтлөгдөн, туйлын хариуцлагатай төрийн энэ чухал албанд би нэрээ дэвшүүлж байна.  **Хийх ажил**  Би Шүүхийн ерөнхий зөвлөлийн гишүүний бүрэн эрх, чиг үүргийг хэрэгжүүлэхдээ аливаа улстөр, эдийн засгийн нөлөөллөөс ангид байж, гагцхүү хуульд захирагдан, Үндсэн хууль, Шүүхийн тухай хууль, Шүүхийн захиргааны тухай хууль, эдгээр хуультай нийцүүлэн гаргасан хууль тогтоомжийн бусад актыг үйл ажиллагаандаа дээдлэн мөрдөж, Монгол Улсын шүүх эрх мэдлийн стратеги төлөвлөгөө, Шүүх эрх мэдлийн шинэтгэлийг гүнзгийрүүлэх хөтөлбөр, Монгол Улсын шүүхийн хөгжлийн дунд хугацааны бодлого 2019-2026 зэрэг бодлогын баримт бичгүүдийн хэрэгжилтийг бүрэн хангуулахын төлөө бүх боломжоо дайчлан ажиллана. Холбогдох хуулиар нарийвчлан тогтоосон шүүхийн бие даасан байдлыг хангах, шүүхийг хүний нөөцөөр хангах, шүүгчийн хараат бус байдлыг хангах, хууль ёсны ашиг сонирхлыг хамгаалах, шүүхийн санхүү, эдийн засгийн баталгааг хангах, мэдээллээр хангах тухай ерөнхий чиг үүргийн заалтуудыг хариуцан хэрэгжүүлэхийн зэрэгцээ хуулийн бодлого, зарчмын хүрээнд нийцүүлэн дараахь тулгамдсан асуудлуудыг онцгойлон анхаарна. Үүнд:   * Иргэн төвтэй шүүхийн үйлчилгээний соёл, стандарт, дэд бүтэц, хүний нөөцийг хөгжүүлнэ. * Гэр бүл,насанд хүрээгүй хүн, хөгжлийн бэрхшээлтэй иргэний хэргийг хянан шийдвэрлэх төрөлжсөн шүүхийг байгуулах бэлтгэлийг хангана. * Шүүхэд чанарын удирдлагын тогтолцоо нэвтрүүлснээр шүүхийн захиргааны үр нөлөө, үйлчилгээний чанарыг сайжруулна. * Шүүхэд мэдүүлэх эрхийн хүртээмж буюу шүүхэд хандах хялбар байдал, шударга ёсны үйлчилгээний хүртээмжийг нэмэгдүүлэх чиглэлээр нэгдсэн бодлого боловсруулж, мөрдүүлнэ. * Цахим шүүхийг хөгжүүлэх үндэсний хөтөлбөрийн хүрээнд бүртгэл, хяналтын нэгдсэн систем, технологийн хөгжүүлэлт хийж, шүүхийн цахимаар нэхэмжлэл хүлээн авах, хэрэг хянан шийдвэрлэх эрх зүйн орчныг бүрдүүлэх чиглэлээр хууль санаачлагчтай хамтран ажиллана. * Шүүх ба олон нийтийн эерэг харилцаа бүрдүүлж, шүүх дэх иргэдийн хяналтыг хүчтэй, тогтвортой болгож, шүүхийн ил тод, нээлттэй байдлыг бэхжүүлнэ * Шүүх, шүүгчийн хариуцлагын тогтолцоог боловсронгуй болгоно. * Шүүх, шүүгчийн аюулгүй байдал, хууль ёсны эрх ашгийг хамгаалах эрх зүйн хамгаалалтыг сайжруулна . * Ёс зүй, цогц чадамж, олон улсад өрсөлдөх чадвар бүхий шүүхийн хүний нөөцийг бүрдүүлэх үндэсний тогтолцоо бий болгоно. * Шүүгчдийн орон тоог хэргийн ачаалал, хүн амын тоо, засаг захиргааны хуваарь, шүүхийн практик, судалгаа, үйлчилгээний стандартад үндэслэн зохистой тогтоож, нэмэгдүүлнэ. * Шүүхийн үйл ажиллагаа мэргэшсэн, хүртээмжтэй, бүтээмжтэй, үр ашигтай байх зарчимд нийцүүлэн анхан болон давж заалдах шатны шүүхийн зохион байгуулалтыг шинэчилнэ. * Шүүгчийг үнэт зүйл, тухайн хүний хөгжил, өндөр ёс зүй, шударга зан төлөв, ажлын арвин туршлага, мэргэжлийн ур чадвар, салбар дундын мэдлэг, нийгмийн мэдрэмж зэрэг цогц чадамжаар үнэлж, ажлын байранд шалгаруулах зарчим барина. * Шинээр томилогдсон шүүгчийг тодорхой хугацаагаар туршилтаар ажиллуулах эрх зүйн боломжийг судална . * Шүүгчийг сургагч багш, судалгаа, эрдэм шинжилгээний салбар, их, дээд сургуульд сэлгэн ажиллуулах замаар шүүгчийн мэргэжлийн хөгжлийг дэмжиж, уян хатан хөдөлмөрийн зохион байгуулалт нэвтрүүлнэ. * Шүүгчийн мэргэжлийн хөгжлийг дэмжих зорилгоор насан туршийн боловсролын тогтолцоог нэвтрүүлэх,шүүгчийн мэргэжлийн ур чадварыг үнэлэх, үнэлгээг эдийн засгийн урамшуулалтай уялдуулах эрх зүйн орчныг бүрдүүлэх чиглэлээр хууль тогтоогчидтой хамтран ажиллана. * Шүүхийн сургалтын институт байгуулах ажлыг дэмжинэ. * Шүүхийн үйлчилгээний төв ажиллуулах эрх зүйн орчныг бүрдүүлэх, зохион байгуулалт, хөрөнгө оруулалтыг шийдвэрлүүлэхээр ажиллана. * Шүүхийн эрдэм шинжилгээ, практик судлал, хяналт шинжилгээ-үнэлгээг бодлогоор хөгжүүлнэ. * Шүүхийн шийдвэрт олон улсын стандартад нийцсэн аргачлалаар дүн шинжилгээ хийх, зөвлөмжийг үр нөлөөтэй ашиглах механизм бүрдүүлнэ. * Шүүхийн шийдвэр гүйцэтгэлийн үр нөлөө, биелэлтэд тавих хяналтыг сайжруулж, бүтээмжийг нэмэгдүүлнэ. * Шүүхэд нэхэмжлэл, гомдлыг шүүхийн нутаг дэвсгэрийн харъяалал харгалзахгүйгээр хүлээн авах боломж, нөхцлийг бүрдүүлнэ. * Бүх шатны шүүхийн дэд бүтэц, ахуй хангамжийг сайжруулах, шүүхийн төсөв, хөрөнгө оруулалтыг жил бүр тогтвортой нэмэгдүүлэх замаар бие даасан байдлыг бэхжүүлнэ. * Шүүн таслах ажиллагаанд шүүх, шүүгчид туслах чиг үүрэг бүхий шүүхийн захиргааны ажилтны эрх зүйн байдлыг тодорхой болгож, дээшлүүлнэ. * Шүүгч, шүүхийн захиргааны ажилтнуудын цалин хөлсийг мөнгөний ханшийн уналт, инфляцийн түвшинтэй уялдуулан тогтмол индексжүүлэх, нэмэгдүүлэх, орон сууцаар хангах, хөнгөлттэй зээл, тусламжид хамруулах, нийгмийн баталгааг нэмэгдүүлэх, эдийн засгийн эмзэг, хараат байдлыг аажмаар бууруулах арга хэмжээ авна . * Шүүхийн эрх зүйн шинэчлэлийг гүнзгийрүүлэх, эрх зүйн дагалдах актуудыг боловсруулах, шинэчлэн сайжруулах ажлыг чанаржуулж, эрчимжүүлнэ. |

**Гурав. Мэргэжлийн үйл ажиллагааны танилцуулга**

|  |  |
| --- | --- |
| **Д/д** | **Шалгуур үзүүлэлт** |
| **3.1.** | **Боловсрол**   * МУИС, ОУХС 2007.06- 2009.06 магистр Е20092706 * МУИС, ХЗС 1999.09- 2002.01 эрх зүйч, бакалавр Д200111484 * Хүмүүнлэгийн ухааны их сургууль 1993.09- 1997.06 франц, орос хэлний орчуулагч, бакалавр 9700192 |
| **3.2.** | **Эрх зүйч мэргэжлээр ажилласан байдал**   * Улсын дээд шүүх, Практик судлалын хэлтсийн дарга 2018.12.28- одоог хүртэл * Улсын Дээд шүүх, Практик судлалын хэлтсийн эрх зүйн онол, арга зүй хариуцсан референт 2018.10.01- 2019.12.28 * Улсын Дээд шүүх, Практик судлалын хэлтсийн иргэний хэргийн хууль тогтоомж, практик ажил хариуцсан шинжээч 2013.07.10-2018.10.01 * Улсын дээд шүүх, Судалгааны төвийн иргэний хэрэг хянан шийдвэрлэх ажиллагааны судалгаа хариуцсан шинжээч 2008.06.15- 2013.07.10 * Нийслэлийн өмгөөлөгчдийн холбооны гишүүн, өмгөөлөгч 2003.04- 2008.06 * “Улаанбаатар ОУИС” орон тооны бус багш, 2014-2015 оны хичээлийн жил |
| **3.3.** | **Эрх зүйчээс бусад мэргэжлээр эрхэлсэн ажил**  “Дэлхийн Зөн Монгол” ОУ-ын байгууллагад Баянхошуу орон нутгийн хөгжлийн хөтөлбөрийн зохицуулагч 2002.11- 2008.06 |
| **3.4.** | **Хууль зүйн өндөр мэргэшил**  1. Улсын дээд шүүхээс хууль хэрэглэж байгаа практикийг судлах, хуулийн тайлбар боловсруулахад зайлшгүй шаардлагатай судалгаа, мэдээллээр хангаж, тойм, зөвлөмжийн төсөл боловсруулж байсан.  **2.** Улсын Дээд шүүхийн хяналтын шатны иргэний хэргийн шүүх хуралдаанаар хянагдсан иргэний хэргийн шийдвэр, магадлал өөрчлөгдсөн, хүчингүй болсон шалтгааныг судалсан тоймыг хагас бүтэн жилээр тогтмол гаргаж байв.  **3. Судалгаанд үндэслэн хуульд нэмэлт, өөрчлөлт оруулах саналын үндэслэлийг боловсруулах, хуулийн төсөлд өгөх саналыг Улсын Дээд шүүхийн шүүгчидтэй хамтран бэлтгэж байв. Жишээ нь:**  - Эрүүгийн хууль, ЭХХШ тухай хууль, Зөрчлийн хууль, Зөрчил шалган шийдвэрлэх тухай хуульд нэмэлт өөрчлөлт оруулах хэлэлцүүлгийн хүрээнд дараах судалгааг хийж гүйцэтгэж саналын үндэслэлийг боловсруулав.  а. Хялбаршуулсан журмаар хэрэг хянан шийдвэрлэхэд тулгамдаж буй асуудал;  б. Хөөн хэлэлцэх хугацаа дууссан үндэслэлээр хэрэгсэхгүй болгосон хэргийн судалгаа.  - Гэр бүлийн тухай хуулийг шинэчлэн найруулах ажлын хэсэгт зориулан сүүлийн арван жилийн байдлаар Гэр бүлийн тухай хуулиар хянан шийдвэрлэсэн хэргийн өсөлт, бууралт, шийдвэрлэсэн байдлын талаарх нарийвчилсан судалгааг хийж гүйцэтгэн, хуульд холбогдох саналыг боловсруулсан  **4**. **Шүүх эрх мэдлийн хүрээнд дагаж мөрдөж буй хууль тогтоомжийн үр нөлөө болон түүнийг боловсронгуй болгох чиглэлээр судалгаа хийх**  - Дэлхийн улс орнуудын шүүх эрх мэдлийн ҮХ-ийн эрх зүйн харьцуулсан судалгааг /Үндсэн хуулийн нэмэлт өөрчлөлтөд Улсын Дээд шүүхээс өгөх саналд зориулсан/ хийж гүйцэтгэсэн байна.  - Монгол Улсын Шүүхийн тухай хууль, Шүүх байгуулах тухай хууль, -- Шүүгчийн орон тоо батлах тухай хуульд нэмэлт өөрчлөлт оруулах ажлын хэсэгт зориулан шүүгчийн орон тоо болон хэргийн ачааллын судалгааг хийж гүйцэтгэсэн  **5.** **Ажлын хэсэгт орж ажилласан.**  - ХЗДХЯам, ГХЯ, ШШГЕГ, УЕПГ, УДШ хамтарсан “Ялтан шилжүүлэх гэрээг боловсронгуй болгох” талаарх ажлын хэсэгт 2019 онд орж ажиллав.  **6.** **Монголын төр, эрх зүй сэтгүүлийн нарийн бичгийн дарга, эрхлэгчээр ажиллаж байна.**  **7.** Шүүгчийн сонгон шалгаруулалтанд 2012, 2014, 2018 оны шүүгчийн сонгон шалгаруулалтанд орж тэнцэж, **шүүгч бэлтгэх 24 кредит цагийн сургалтанд** хамрагдсан.  **8**. Өмгөөллийн үйл ажиллагааг 2003 оноос хийж эхэлсэн. “Дэлхийн Зөн Монгол” Баянхошуу орон нутгийн хөгжлийн хөтөлбөрт ажиллаж байхдаа нийгмийн эмзэг бүлгийн өрх гэр бүлд хууль зүйн үнэгүй туслалцаа үзүүлж, тусалж байсан. Мөн түүнээс гадна гэрээгээр иргэний болон эрүүгийн хэрэг, маргаанд өмгөөлөл хийж байсан.  **9. Санхүүгийн арга хэмжээ авах байгууллага (ФАТФ**)-ын мөнгө угаах, терроризмыг санхүүжүүлэхтэй тэмцэх стратегийн дутагдалтай орны жагсаалтаас Монгол Улсыг гаргах ажлын хэсэгт шүүгч Ч.Хосбаяр болон Практик судлалын хэлтэс амжилттай хамтран ажилласан. Бэлтгэх ажлын хүрээнд удаа дараагийн ажлын уулзалтад хэлтсийн хийж гүйцэтгэсэн судалгаа, танилцуулгыг хийж, амжилттай удирдан явуулсан.  10. Улсын Дээд шүүх, Хуульчдын холбоо, Хууль зүйн үндэсний хүрээлэнгээс зохион байгуулдаг ээлжит сургалтуудад тогтмол хамрагдаж байв. 2014-2018 онд “Дойче Велле”, “Глоб интернешнл” байгууллагын **хэвлэл мэдээллийн эрх зүйн чиглэлээр мэргэшсэн хуульч** бэлтгэх сургалтанд хамрагдсан. |
| **3.5.** | **Мэргэжлийн холбоо, байгууллагын гишүүнчлэлийн талаар**  Монголын Хуульчдын холбооны гишүүн 2013.10  Иргэний эрх зүйн хороо 2016.11.04  Үндсэн хуулийн эрх зүйн хороо 201.06.29 |
| **3.6.** | **Байгаа бол хэвлүүлсэн бүтээл болон олон нийтэд өгсөн мэдээлэл**   * “Монголын шүүх” 1,2 дугаар боть номыг эмхтгэсэн, Мөнхийн үсэг, 2017, * Монголын төр, эрх зүй сэтгүүлийн 2011 оны 4 улирлын дугаараас 2020 оны 4 улирлын нийт 32 дугаарын нийтлэлийг уншиж хянасан.   **Илтгэл хэлэлцүүлсэн байдал**   * УИХ-ын Хууль зүйн байнгын хорооноос хүүхдийн эрх, хүүхэд хамгаалал, хүүхдийн эсрэг хүчирхийллийн асуудлаар 2019.05.29-ний өдөр зохион байгуулсан Ерөнхий хяналтын хэлэлцүүлэгт “Хүүхдийн эсрэг бэлгийн хүчирхийллийн гэмт хэргийг шүүхээр хянан шийдвэрлэж байгаа байдал” сэдвээр илтгэл тавьж хэлэлцүүлэв. * Улсын Дээд шүүхийн Эрүүгийн хэргийн танхим Хансс-Зайделийн сантай хамтран зохион байгуулагдах “Эрүүгийн болон Эрүүгийн хэрэг хянан шийдвэрлэх тухай хуулийг хэрэглэхэд тулгамдаж буй асуудлууд” сэдэвт хэлэлцүүлэгт“Эрүүгийн хэрэг хянан шийдвэрлэх тухай хуулийн 33.3 дугаар зүйлд зааснаар хэргийг прокурорт буцаах хууль зүйн үндэслэл, анхаарах асуудлын талаар” илтгэлийг тавьж хэлэлцүүлсэн. Тус хэлэлцүүлэгт дүүргийн эрүүгийн хэргийн анхан шатны шүүхийн Ерөнхий шүүгч, шүүгч нар оролцсон.   *Улсын Дээд шүүхийн эрүүгийн хэргийн танхим*  **Журам боловсруулсан**   * Монголын төр, эрх зүй сэтгүүлийг эрхлэн гаргах журам, 2020 он * Улсын Дээд шүүхийн Тамгын газрын даргын баталсан “Гамшгаас хамгаалах өндөржүүлсэн болон бүх нийтийн бэлэн байдлын зэрэгт шилжүүлсэн үед хяналтын шатны шүүхийн ажиллах түр журам * Монгол Улсын Дээд шүүхийн Стратеги төлөвлөгөөг боловсруулав. |

**Хавсралт:**

Нэр дэвших тухай хүсэлтэд журмын 5.1-д заасан дараах баримт бичгийг

хавсаргана:

-төрийн албан хаагчийн анкет;

-иргэний үнэмлэхийн хуулбар;

-нийгмийн даатгалын дэвтрийн хуулбар, эсхүл түүнтэй адилтгах баримт бичиг;

-эрх зүйн бакалаврын, эсхүл түүнээс дээш боловсролын зэргийн дипломын

хуулбар;

-хууль зүйн өндөр мэргэшилтэй гэдгийг нотлох харуулсан үйл ажиллагааны

талаарх баримт;

-эрх зүйч мэргэжлээр 10-аас доошгүй жил ажилласныг нотлох баримт;

-хүсэлт гаргагчийн талаарх тодорхойлолт /гурваас доошгүй/;

-энэхүү загварт заасан барим бичиг;

-холбогдох бусад баримт.

**Хүсэлт гаргагч:**

**Эцэг/эхийн нэр:** НЯМСҮРЭН

**Өөрийн нэр:** МӨНГӨНЦЭЦЭГ

**Гарын үсэг:**

**Он, сар, өдөр: 2021.03.31**